Indonesië - Geopende Deure
Bevolking 272 223 000
Christelike bevolking 33 192 000 (12,2%)
2021 Ranglysposisie 47
2020 Ranglysposisie 49
In Indonesië het die situasie vir Christene die afgelope paar jaar agteruitgegaan, met die Indonesiese samelewing wat 'n meer konserwatiewe Islam-karakter aanneem. Christene wat in Moslemhuise grootgeword het, ervaar dikwels vervolging van hul families. Die intensiteit van die vervolging wissel egter in elke individuele familie en ligging. In talle huise sal families hul Christen-familielede verbaal mishandel en isoleer weens hul geloof. Slegs 'n klein persentasie bekeerdes ervaar egter fisiese geweld.
Die vlak van vervolging hang ook af van die streek in Indonesië waar hulle bly. In sekere brandpunte, soos Wes-Java of Aceh, is ekstremistiese Islamitiese groepe sterk en het hulle 'n groot invloed op die samelewing en politiek. Probleme ontstaan indien Christene gevang word dat hulle evangeliseer. Nie-tradisionele kerkgroepe ervaar ook probleme om toestemming te kry om kerke te bou. Selfs as hulle aan al die wetlike vereistes voldoen (insluitende om hofsake te wen), ignoreer die plaaslike owerhede hulle dikwels steeds.
Daar was egter die afgelope tyd positiewe verwikkelinge in Indonesië. Die Jakarta Post doen verslag dat president Jokowi homself vir die eerste keer sedert hy aan bewind gekom het uitgespreek het teen die probleme wat gelowiges van minderheidsgodsdienste ervaar wanneer hulle 'n nuwe aanbiddingsplek wil oprig.
Geen stories beskikbaar nie.
BID VIR INDONESIË
Bid vir Christene wat Islam verlaat en hewige druk deur hul families en gemeenskappe ervaar om hul nuwe geloof in Jesus prys te gee. Vra God om hulle die ondersteuning te gee wat hulle nodig het – sowel as toegang tot 'n Bybel en die opleiding om dit te lees en te groei.
Bid dat kerke wat probeer om geskikte plekke vir aanbidding te kry die regering se guns sal verkry, en vryheid gegun sal word om in vrede bymekaar te kom en te aanbid.
Bid vir Christen-kinders en tieners, wat dikwels diskriminasie en isolasie weens hul geloof ervaar. Vra God om hulle hoop te gee en hul geloof te versterk – en dat hulle sal weet dat hulle nie alleen in Christus is nie.
Wat doen Geopende Deure om Christene in Indonisië te help?
Geopende Deure is in vennootskap met plaaslike sendingorganisasies in Indonesië om beide veldwerkers en nuwe gelowiges se lewens te verryk, en om die Kerk te versterk. Ons werk help Gelowiges vanuit 'n Moslemagtergrond, asook met die verspreiding van Bybels en ander Christelike materiaal, mikrolenings, dissipelskapsopleiding en selfs skuilhuise vir Christene wat in gevaar is.